ConseggioLigure/zenamt huggingface dataset:
Italiano: hanno visto un sub controllare la scogliera sott’acqua

Ligure: an visto un magron ch’o controllava a scuggea sott’ægua
Italiano: la corrente subacquea era molto forte oggi

Ligure: a corrente sott’ægua a l’ea ben ben fòrte ancheu
Italiano: i mercati sono in subbuglio a causa delle dichiarazioni allarmanti del presidente

Ligure: i mercoei en inte l’invexendo apreuvo a-e deciaraçioin allarmante do prescidente
Italiano: lo consideravano un amico fidato, ma quella sera si è rivelato subdolo

Ligure: ô tegnivan pe un amigo de confiansa, ma quella seia o s’é mostrou miödin
Italiano: quando si tratta di fare affari, la sua natura subdola emerge

Ligure: quand’a l’é costion de fâ di negòçi, a seu natua miödiña a sciòrte
Italiano: abbiamo subito dei danni economici

Ligure: emmo patio di danni econòmichi
Italiano: non capisco come potesse subire quelle parole

Ligure: no capiscio comm’o poëse patî quelle poule
Italiano: ha subito un’operazione al cuore

Ligure: o l’à sostegnuo unn’operaçion a-o cheu
Italiano: la roccia subisce l’erosione dell’acqua

Ligure: a pria a l’é espòsta à l’eroxon de l’ægua
Italiano: non capisco come potesse subire quelle parole senza dire nulla

Ligure: no capiscio comm’o poëse comportâ quelle poule sensa dî ninte
Italiano: mi ha chiesto subito scusa

Ligure: o m’à ciammou scuse de ficco
Italiano: subito ho riso, poi mi sono accorto che parlava sul serio

Ligure: a-a primma me son misso à rie, dapeu me son accòrto ch’o diva pe da bon
Italiano: tutte le volte che prendo il gelato, lo finisco subito

Ligure: tutte e vòtte che piggio o gelato, ô finiscio a-a spedia
Italiano: la mia finestra è subito dopo la sua

Ligure: o mæ barcon o l’é giusto dòppo o sò
Italiano: questi messaggi segreti vanno letti e poi distrutti subito dopo

Ligure: sti messaggi segretti beseugna lezili e dapeu destruili de ficco
Italiano: mi sono addormentato a metà del film e mia moglie subito dopo

Ligure: me son addormio a-a meitæ do cine e mæ moggê giusto dòppo
Italiano: vai su per vico del Fieno fino a dove c’è il gioielliere, vedrai che il negozio è subito dopo

Ligure: vanni sciù pe-o carroggio do Fen fin à donde gh’é o fravego, ti veddiæ che a butega a l’é pròpio da arente
Italiano: qui c’è la camera da letto, il gabinetto è subito dopo

Ligure: chì gh’é a stançia da letto, o bagno o l’é giusto dòppo
Italiano: al padre succedette il figlio

Ligure: apreuvo a-o poæ o l’é vegnuo o figgio
Italiano: me lo dici cos’è successo o no?

Ligure: ti m’ô dixi cöse l’é successo ò na?
Italiano: ha rinunciato alla successione per evitare i debiti

Ligure: o l’à renonçiou a-a succescion pe schivâse i poffi
Italiano: la successione è determinata in base alla legge salica

Ligure: a succescion a l’é determinâ in sciâ base da lezze salica
Italiano: la successione dei governi ha causato una grande instabilità

Ligure: a succescion di governi a l’à caxonou da gran instabilitæ
Italiano: una successione di colonne sosteneva il porticato

Ligure: unna fia de colònne a sostegniva o pòrtego
Italiano: il paziente successivo si era stufato di aspettare e se n’era già andato

Ligure: o paçiente apreuvo o s’ea stancou d’aspëtâ e o se n’ea za anæto
Italiano: questo nuovo album si aggiunge ai tanti successi dell’artista di questi ultimi anni

Ligure: sto neuvo album o s’azzonze a-i tanti succesci de l’artista de sti urtimi anni
Italiano: succhiare un pezzo di ghiaccio

Ligure: sussâ un tòcco de giassa
Italiano: succhiare una bevanda con la cannuccia

Ligure: sciorbî un beviaggio co-a cannetta
Italiano: la ventola succhia l’aria

Ligure: a ventoela a sciòrbe l’äia
Italiano: un bicchiere di succo d’arancia, per favore

Ligure: un gòtto de sugo de çetron, pe piaxei
Italiano: mi piace mettere il succo di limone nell’insalata

Ligure: o me gusta mette l’agro de limon inte l’insalatta
Italiano: il branzino io lo preparo col succo di limone e i pomodorini

Ligure: o loasso mi l’inandio con l’agro de limon e e tomate çëxiñe
Italiano: sentendo quella notizia gli è venuto un sudore freddo

Ligure: de sentî quella notiçia gh’é vegnuo un suo freido
Italiano: la mamma mi ha detto di fare dei suffumigi con la camomilla

Ligure: a mamà a m’à dito de fâ di fummenti co-a camamilla
Italiano: ho suggerito la soluzione al mio compagno di banco

Ligure: ò suggerio a soluçion a-o mæ compagno de banco
Italiano: Simona suggerisce di andare a bere qualcosa, cosa ne dite?

Ligure: a Scimoña a propoñe d’anâ à beive quarcösa, cöse ne dî?
Italiano: i truffatori l’hanno ridotta sul lastrico

Ligure: i sfrouxadoî l’an reduta in sce l’astrego
Italiano: ho firmato il contratto sul momento

Ligure: ò firmou o contræto in sciô momento
Italiano: sul momento ho accettato, poi me ne sono pentito

Ligure: a-a primma ò açettou, dapeu me ne son pentio
Italiano: mi stai prendendo in giro o parli sul serio?

Ligure: ti me dæ a berta ò ti dixi pe da bon?
Italiano: l’hai provato sulla tua pelle cosa vuol dire fallire, vero?

Ligure: ti l’æ sentio in sciâ teu pelle cöse veu dî fallî, n’é vea?
Italiano: le sue compagne di scuola

Ligure: e seu compagne de scheua
Italiano: il suo carattere violento

Ligure: o sò carattere violento
Italiano: sua madre è contenta

Ligure: seu moæ a l’é contenta
Italiano: i suoi amici sono francesi

Ligure: i seu amixi en franseixi
Italiano: i tuoi capelli sono più chiari dei suoi

Ligure: i teu cavelli en ciù ciæi di seu
Italiano: se questo è il mio ombrello, dov’è il suo?

Ligure: se sto chì o l’é o mæ pægua, dond’o l’é o seu?
Italiano: questa è la macchina dei suoi

Ligure: sta chì a l’é a machina di seu
Italiano: vuole sempre dire la sua

Ligure: o veu sempre dî a seu
Italiano: mia suocera abita nello stesso palazzo

Ligure: mæ seuxoa a stà into mæximo palaçio
Italiano: mio suocero è andato in pensione da poco

Ligure: mæ seuxoo o l’é anæto in penscion che no l’é guæi
Italiano: passiamo il Natale dai suoceri

Ligure: passiemo o Dënâ da-i seuxoi
Italiano: il suolo è ancora bagnato dalla pioggia di ieri

Ligure: o seu o l’é ancon bagnou da l’ægua ch’é vegnuo vëi
Italiano: lo suoni ancora il violino?

Ligure: ti ô seunni ancon o violin?
Italiano: ho provato a suonare il campanello

Ligure: ò provou à sunnâ o campanin
Italiano: i tuoi amici che musica suonano?

Ligure: i teu amixi che muxica seunnan?
Italiano: tenetemi o gliele suono!

Ligure: tegnîme ò ghe ê ciòcco!
Italiano: nella stanza si sentiva un suono simile a un sibilo

Ligure: inta stançia se sentiva un son comme un sio
Italiano: andiamo al supermercato

Ligure: anemmo a-o supermercou
Italiano: la produzione di quest’anno ha superato quella dell’anno scorso di oltre il 20%

Ligure: a produçion de st’anno chì a l’à passou quella de l’anno passou de ciù do 20%
Italiano: molte persone superano il limite dei 120 km/h

Ligure: tante persoñe passan o limite di 120 km/h
Italiano: il giovane allievo ha superato il maestro in bravura

Ligure: o zoveno allevo o l’à assobaccou o meistro in bravua
Italiano: con una mossa strategica, la giocatrice di scacchi supera l’avversario

Ligure: con unna mesciata strategica, a zugheuia da scacchi a l’assobacca l’avversäio
Italiano: con un balzo il gatto superò il torrente

Ligure: con un botto o gatto o l’à scompassou o riâ
Italiano: se superi il muretto di pietra arrivi direttamente alla spiaggia

Ligure: se ti scompassi a miägetta de pria t’arrivi drito a-a mæña
Italiano: ho premuto l’acceleratore per cercare di superare la macchina davanti a me

Ligure: ò sciaccou l’acceleratô pe çercâ de passâ a machina davanti à mi
Italiano: il mercante superava grandi distanze per andare a vendere le sue merci

Ligure: o mercante o passava de grende distanse pe anâ à vende e seu mercançie
Italiano: gli studenti che non superano l’esame devono rifarlo a settembre

Ligure: i studenti che no passan l’examme an da fâlo torna de settembre
Italiano: il pilota dell’elicottero ha trovato una superficie per atterrare

Ligure: o pilòtto de l’elicòttero o l’à trovou un terren pe atterrâ
Italiano: la superficie del tavolo di marmo è incrinata

Ligure: a ciappa da töa de marmao a l’é avvenâ
Italiano: il tramonto ha dipinto la superficie del mare di rosa

Ligure: o chinâ do sô o l’à tento o cian do mâ de reusa
Italiano: la superficie della Terra è principalmente coperta d’acqua

Ligure: o de d’ato da Tæra o l’é pe-a ciù parte coverto d’ægua
Italiano: la superficie del rettangolo si calcola moltiplicando la base per l’altezza

Ligure: l’area do rettangolo a se carcola con moltiplicâ a base pe l’ertixe
Italiano: il tuo commento è superfluo, non aggiunge nulla di utile alla discussione

Ligure: o teu commento o l’é sovercio, o no l’azzonze ninte d’utile a-a conversaçion
Italiano: leva tutto il superfluo dalle valigie

Ligure: leva tutto o sovercio da-e valixe
Italiano: il figlio ha supplicato il padre che gli imprestasse la macchina per le vacanze

Ligure: o figgio o l’à supricou o poæ ch’o gh’impremuesse a machina pe-e vacanse
Italiano: quella squadra ha mantenuto la sua supremazia per anni

Ligure: quella squaddra a l’à mantegnuo o seu primmô pe di anni
Italiano: il discorso della rettrice ha suscitato un grande entusiasmo tra gli studenti

Ligure: o descorso da rettoa o l’à provocou un bello entuxasmo tra i studenti
Italiano: gli ha sussurrato qualcosa all’orecchio

Ligure: o gh’à ciccioou quarcösa inte oege
Italiano: la gente sussurra per le strade

Ligure: e gente ciccioan pe-e stradde
Italiano: ha bisogno di svagarsi dopo quella brutta esperienza

Ligure: o l’à beseugno de rescioâse dòppo quella gramma esperiensa
Italiano: si svagava ascoltando musica e ridendo con gli amici

Ligure: o se demoava à sentî muxica e rie co-i amixi
Italiano: sto cercando uno svago per non pensare ai miei problemi

Ligure: son apreuvo à çercâ un resciöo pe no pensâ a-i mæ problemi
Italiano: organizzano giochi e svaghi per i bambini

Ligure: organizzan zeughi e demoe pe-i figgeu
Italiano: i ladri sono stati arrestati prima che potessero svaligiare la villa

Ligure: i laddri en stæti arrestæ avanti che poessan desvalixâ a villa
Italiano: vado a dare la sveglia a mio fratello

Ligure: vaggo à addesciâ mæ fræ
Italiano: domani sveglia all’alba!

Ligure: doman s’addescemmo à l’arba!
Italiano: la tromba ha dato la sveglia ai soldati

Ligure: a tromba a l’à dæto a diaña a-i sordatti
Italiano: ho messo la sveglia alle sette

Ligure: ò misso o resveggin à sett’oe
Italiano: dai, sveglia, concentrati!

Ligure: sciù, addescite, conçentrite!
Italiano: sveglia ragazzi, si parte!

Ligure: addesciæve figgeu, che se parte!
Italiano: mi sono svegliato all’ospedale

Ligure: me son addesciou à l’ospiâ
Italiano: il bambino è ancora sveglio e non vuole andare a letto

Ligure: o figgeu o l’é ancon addescio e o no veu anâ in letto
Italiano: è una ragazza sveglio e trova sempre una soluzione

Ligure: a l’é unna zovena desgagginâ e a l’attreuva delongo unna soluçion
Italiano: l’artista ha svelato il suo ultimo dipinto di fronte alla folla

Ligure: l’artista a l’à desvellou a seu urtima pittua davanti a-e gente
Italiano: il ministro ha svelato per sbaglio i piani di guerra

Ligure: o ministro o l’à mostrou i cen de guæra sensa voeilo
Italiano: cammina svelto anche quando è stanco

Ligure: o cammiña lesto anche quand’o l’é stanco
Italiano: con i clienti bisogna essere svelti e sicuri di sé

Ligure: co-i clienti beseugna ëse desgagginæ e segui
Italiano: pur di liberarsene, ha svenduto la sua collezione di dischi

Ligure: pe liberâsene, o l’à venduo a seu colleçion de dischi pe sette
Italiano: prima di chiudere il negozio sta svendendo

Ligure: avanti de serrâ a butega a l’é apreuvo à dâ zu a röba à rotta de còllo
Italiano: è svenuta ed è caduta per terra

Ligure: gh’é vegnuo da patî e a l’é cheita in tæra
Italiano: la bandiera sventolava dal pennone di poppa

Ligure: a bandea sbandëtava da-o pennon de poppa
Italiano: chiudi la finestra perché la tenda sventola al vento

Ligure: særa o barcon perché a tenda a sbandeta into vento
Italiano: è stato svergognato pubblicamente per aver mentito agli amici

Ligure: o l’é stæto misso a-o landon in pubrico pe avei mentio a-i amixi
Italiano: sei uno svergognato se pensi di poterti presentare qui dopo tutto quello che hai fatto

Ligure: t’ê un sfacciaddo se ti pensi de poei presentâte chì dòppo tutto quello che t’æ fæto
Italiano: svita quella manopola di mezzo giro e riprova

Ligure: desvia quello pommello de mezo gio e preuva torna
Italiano: bisogna svitare il filtro per pulirlo

Ligure: beseugna desviâ o filtro pe nettezzâlo
Italiano: non sarà mica un’altra delle tue idee svitate?

Ligure: a no saià miga unn’atra de teu idee sciaccæle?
Italiano: il mio vicino di sotto è considerato uno svitato da tutti

Ligure: o mæ vexin de sotta o l’é tegnuo pe un sciaccælo da tutti
Italiano: bisogna svolgere quella matassa di fili elettrici

Ligure: beseugna desgheugge quel garbuggio de fî elettrichi
Italiano: potresti svolgere questa argomentazione ulteriormente?

Ligure: ti porriësci sviluppâ st’argomentaçion de ciù?
Italiano: mi mostri come svolgere questo esercizio?

Ligure: ti me mostri comme exeguî st’exerçiçio?
Italiano: ciascun ufficio svolge una funzione diversa

Ligure: ciaschedun scagno o l’exerçita unna fonçion despægia
Italiano: i fatti si sono svolti in Argentina

Ligure: i fæti son intravegnui in Argentiña
Italiano: prendi la terza a destra, poi svolta in via San Lorenzo

Ligure: piggia a tersa in sciâ drita, dapeu gia in San Loenso
Italiano: gli ho svuotato un secchio d’acqua ghiacciata in testa

Ligure: gh’ò vuou un bollacco d’ægua zeâ in sciâ testa
Italiano: svuotiamo la cantina per far posto ai mobili vecchi

Ligure: vuemmo a cantiña pe fâ pòsto a-i mòbili vegi
Italiano: per via di una perdita, la cisterna si è svuotata in due giorni

Ligure: pe caxon de unna perdia, a giusterna a s’é vuâ inte doî giorni
Italiano: sono passato dal tabaccaio a comprare le sigarette

Ligure: son passou da-o stanco à accattâ e çigarette
Italiano: ho comprato un mazzo di carte in tabaccheria

Ligure: ò accattou un masso de carte da-o stanco
Italiano: mio nonno era tabarchino

Ligure: mæ messiavo o l’ea tabarchin
Italiano: per montare il letto, assicurati che le tacche sulla testiera combacino perfettamente con quelle sulla struttura del letto

Ligure: pe montâ o letto, açertite che e creñe in sciâ testea combaxan do tutto con quelle in sciâ struttua do letto
Italiano: ci riesci a leggere le tacche della bilancia così al buio?

Ligure: ti gh’arriësci à leze e creñe da bansa coscì a-o scuo?
Italiano: non capisco perché gli americani amano il tacchino

Ligure: no accapiscio perché a-i americhen ghe gusta o bibin
Italiano: le si è rotto un tacco

Ligure: se gh’é rotto un tacco
Italiano: non ho potuto riconoscere il tagliaborse perché portava un casco

Ligure: no ò posciuo conosce o mandillâ perché o portava un casco
Italiano: i vicini hanno comprato un nuovo tagliaerba elettrico

Ligure: i vexin an accattou un neuvo taggiaerba elettrico
Italiano: il direttore ha tagliato corto e chiuso la riunione

Ligure: o direttô o l’à taggiou curto e o l’à serrou a reunion
Italiano: il giocatore a sinistra del mazziere taglia le carte

Ligure: o zugou in sciâ manciña do massê o coppa e carte
Italiano: lo chef ci ha preparato le tagliatelle al limone e basilico

Ligure: o cheugo o n’à inandiou e piccagge co-o limon e o baxaicò
Italiano: il coltello ha una lama molto tagliente

Ligure: sto cotello o l’à unna lamma assæ affiâ
Italiano: in tavola c’era un tagliere di formaggi

Ligure: in sciâ töa gh’ea un taggiou de formaggi
Italiano: tagliere e mezzaluna sono sullo scaffale

Ligure: taggiou e mëzaluña en in sciâ sganzia
Italiano: i taglierini verdi di mia mamma sono i migliori

Ligure: i taggiæn verdi de mæ mamà en i megio
Italiano: quel fil di ferro mi ha fatto un taglio sulla guancia

Ligure: quello fïferretto o m’à fæto un taggio in sciâ masca
Italiano: una tale bellezza non s’è più vista

Ligure: unna bellessa pægia a no s’é ciù vista
Italiano: un tale di Carignano lo cercava

Ligure: un tâ de Caignan o ô çercava
Italiano: un tal marchese Spinola

Ligure: un tâ marcheise Spinoa
Italiano: c’è un tale che vuole vedere i documenti

Ligure: gh’é un ch’o veu vedde i papê
Italiano: quella copia è tale e quale all’originale

Ligure: quella còpia a l’é pægia identica à l’originale
Italiano: talvolta sogno ancora la casa dove sono cresciuta

Ligure: de vòtte m’asseunno ancon a cà donde son nasciua
Italiano: non capisco perché suoni il tamburo a quest’ora!

Ligure: no capiscio percöse ti seunni o tambuo à st’oa chì!
Italiano: le hanno fatto tanti auguri per la laurea

Ligure: gh’an fæto tanti ögui pe-a laurea
Italiano: ne ha tanti di amici!

Ligure: de amixi o ghe n’à pe coscì!
Italiano: se mi porti tante nocciole, te ne faccio una collana

Ligure: se ti me pòrti tante nisseue, te ne fasso unna resta
Italiano: siccome non ha nevicato, tanti non sono andati in vacanza in montagna quest’anno

Ligure: scicomme che no l’é nevou, tanti no en anæti in vacansa in montagna quest’anno
Italiano: di soldi, la sua famiglia ne ha tanti

Ligure: de dinæ, a seu famiggia a gh’é nà ben ben
Italiano: non è più tanto giovane

Ligure: o no l’é ciù tanto zoeno
Italiano: non mi aspettavo che ci fosse tanta polvere qui dentro!

Ligure: maiciù m’aspëtava che ghe fïse mai tanta pua chì drento!
Italiano: ma io lo dicevo tanto per ridere!

Ligure: ma mi ô diva giusto pe rie!
Italiano: non porto l’ombrello, tanto non piove

Ligure: no staggo à portâ o pægua, tanto no ceuve
Italiano: se invece volete prendere la vostra macchina, tanto meglio!

Ligure: se incangio voei piggiâ a vòstra machina, tanto megio!
Italiano: se me lo dai gratis, allora tanto meglio!

Ligure: se ti m’ô dæ de badda, aloa tanto megio!
Italiano: non ho tempo, tanto meno per queste sciocchezze

Ligure: no gh’ò de tempo, tanto meno pe ste focciare
Italiano: quanto meno ti eserciti, tanto meno migliori

Ligure: ciù pöco ti fæ prattica, ciù pöco ti megioi
Italiano: quel sentiero è rischioso, tanto più se ci vai in sandali

Ligure: quello sentê o l’é reisegoso, tanto ciù se ti ghe væ co-e sandole
Italiano: quanto più studierai, tanto più imparerai

Ligure: ciù tanto ti studdiæ, ciù tanto t’imprendiæ
Italiano: l’avrà pagata 20.000€ quella macchina, tanto quanto

Ligure: o gh’avià dæto 20.000€ pe quella machina, pöcassæ
Italiano: a me questa tappezzeria violacea non piace affatto

Ligure: à mi sta tappessaia moæla a no me gusta pe ninte
Italiano: mi raccomando, non fate tardi!

Ligure: m’arrecommando, no stæ à fâ tardi!
Italiano: sono rimasto alzato fino a tardi

Ligure: son arrestou in pê fin à tardi
Italiano: da dove venite così tardi?

Ligure: de donde ne vegnî coscì tardi?
Italiano: a causa delle piogge primaverili, abbiamo dovuto optare per una semina tardiva

Ligure: apreuvo che l’é ciuvuo de primmaveia, semmo stæti costreiti à fâ unna semenatua tardia
Italiano: nel tardo pomeriggio c’è più traffico

Ligure: verso seia gh’é ciù tanto traffego
Italiano: il comune ha stabilito le nuove tariffe per la raccolta dei rifiuti

Ligure: o commun o l’à stabilio e neuve tariffe pe l’arrecuggeita da rumenta
Italiano: i mercanti protestano contro le tariffe sulle importazioni

Ligure: i mercanti protestan contra i daçi in scê importaçioin
Italiano: i tarli hanno tarlato il tavolo di noce

Ligure: e camoe an camoou a töa de noxe
Italiano: la mia maglia di lana si è tarlata

Ligure: a mæ maggia de laña a s’é camoâ
Italiano: ogni legno ha il suo tarlo

Ligure: tutti i legni an a seu camoa
Italiano: è un tarlo quello che si è posato sul mio maglione?

Ligure: a l’é unna camoa quella ch’a s’é pösâ in sciâ mæ maggia?
Italiano: le ha tastato le tasche

Ligure: a gh’à attastou e stacche
Italiano: il velluto è morbido al tatto

Ligure: o velluo o l’é sciòcco à l’attasto
Italiano: una tavola di marmo

Ligure: unna töa de marmao
Italiano: sulla tavola c’è la focaccia ancora calda

Ligure: in sciâ töa gh’é a fugassa ancon cada
Italiano: si mettevano a tavola con loro

Ligure: se metteivan à töa con lô
Italiano: i giocatori si sono seduti attorno al tavolino

Ligure: i zugoei se son assettæ d’in gio a-o töin
Italiano: ha tirato un pugno sul tavolo

Ligure: o l’à mollou un pugno in sciâ töa
Italiano: sul tavolo c’erano dei libri e una tazzina di caffè

Ligure: in sciâ töa gh’ea di libbri e unna cicchetta de cafè
Italiano: hanno voluto te per quel lavoro

Ligure: an vosciuo ti pe quello travaggio
Italiano: la risposta è dentro di te

Ligure: a respòsta a l’é drento de ti
Italiano: te l’ha dato il regalo?

Ligure: a te l’à dæto o presente?
Italiano: chi te l’ha detto?

Ligure: chi te l’à dito?
Italiano: tu te ne puoi andare ora

Ligure: ti te ne peu anâ oua
Italiano: mi scusi, signorina: un tè verde per la signora e un tè nero col latte per il signore

Ligure: scià me scuse, scignoriña: un té verde pe-a scignora e un té neigro co-o læte pe-o scignoro
Italiano: te la vendo come l’ho comprata, ma sembra che la fabbrica chiuderà entro la fine dell’anno

Ligure: comme l’ò accattâ, t’â vendo, ma pâ che a fabrica a serrià drento da fin de l’anno
Italiano: il teatro in genovese

Ligure: o tiatro in zeneise
Italiano: il tecnico verrà a riparare il computer lunedì

Ligure: o tecnico o vegnià à dâ recatto a-o computer lunesdì
Italiano: uso sempre il tegame per fare il risotto

Ligure: addeuvio delongo o tian pe fâ o risòtto
Italiano: metti la teglia nel forno

Ligure: metti o testo into forno
Italiano: sua nonna lavorava al telaio in una filanda

Ligure: seu madonnâ a travaggiava a-o tiâ inte un fiadô
Italiano: il meccanico ha controllato se il telaio dell’auto era danneggiato

Ligure: o mecanico o l’à controllou se o tiâ da machina o l’ea dannezzou
Italiano: la porta non si chiude bene perché il telaio è storto

Ligure: a pòrta a no se særa ben perché o braghetton o l’é stòrto
Italiano: mi sono seduta sul telecomando e ho cambiato canale

Ligure: me son assettâ in sciô telecommando e ò cangiou canâ
Italiano: i miei fratelli mi hanno telefonato

Ligure: i mæ fræ m’an telefonou
Italiano: hai fatto una telefonata?

Ligure: t’æ fæto unna telefonâ?
Italiano: metti il telefonino a caricare, altrimenti non arriva fino a stasera

Ligure: metti o telefonin à carregâ, sedonca o no l’arriva fin à staseia
Italiano: mi si è rotto il telefono perché gli ho dato un calcio per sbaglio

Ligure: se m’é rotto o telefonin perché gh’ò dæto un cäso sensa voeilo
Italiano: ho sentito la direttrice al telefono ieri

Ligure: ò sentio a direttoa pe telefono vëi
Italiano: ti cercano al telefono!

Ligure: te çercan a-o telefono!
Italiano: ci siamo messi a guardare la televisione

Ligure: se semmo missi à ammiâ a televixon
Italiano: mia zia ha comprato una televisione a schermo piatto

Ligure: mæ lalla a l’à accattou unna televixon à schermo ciatto
Italiano: te lo sei portato il telo da mare?

Ligure: ti te l’æ portou o lençeu da mâ?
Italiano: le munizioni erano nascoste sotto a un grosso telo mimetico

Ligure: e muniçioin an ascose sotta à un gròsso lençeu mimetico
Italiano: ha temperato le sue parole per non offendere

Ligure: o l’à indôçio e seu poule pe no offende
Italiano: il locandiere tempera il vino con l’acqua

Ligure: o lucandê o tempia o vin con l’ægua
Italiano: tempera la matita prima di scrivere

Ligure: tempia o lapi primma de scrive
Italiano: la nostra regione ha un clima temperato

Ligure: a nòstra region a l’à un climma tempiou
Italiano: la temperatura dell’aria, dell’acqua

Ligure: a temperatua de l’äia, de l’ægua
Italiano: il cielo si è fatto improvvisamente tempestoso

Ligure: tutt’assemme o çê o s’é fæto abborrascou
Italiano: se hai caldo, bagnati le tempie con un po’ d’acqua fredda

Ligure: se t’æ cado, bagnite i pôsi da testa con un pö d’ægua freida
Italiano: il medico conta i battiti sulla tempia del paziente

Ligure: o mego o conta e battue in sciô pôso da testa do paçiente
Italiano: la sera non ho mai tempo per cucinare

Ligure: a-a seia no ò mai o tempo de coxinâ
Italiano: oggi il tempo è bello

Ligure: ancheu o tempo o l’é bon
Italiano: il servizio di consegne a domicilio è temporaneamente sospeso

Ligure: o servixo de consegne à cà pe oua o l’é sospeiso
Italiano: è solo una sistemazione temporanea

Ligure: a l’é solo unna solucion pe-o momento
Italiano: la zona dei lavori è nascosta da una tenda

Ligure: a zöna di travaggi a l’é ascosa da unna tendia
Italiano: siamo andati in campeggio e ci siamo portati la tenda

Ligure: semmo anæti in campezzo e se semmo portæ a tenda
Italiano: con questo sole, per fortuna che la sua barca a vela ha il tendalino!

Ligure: con sto sô, ancon d’assæ che a seu barca à veia a l’à a lòbbia!
Italiano: dalla madre ha ereditato una certa tendenza per le lingue

Ligure: da-a moæ o l’à ereditou unna çerta dispoxiçion pe-e lengue
Italiano: i pantaloncini in jeans sono la tendenza dell’estate

Ligure: e braghe curte de jeans en a mòdda da stæ
Italiano: il soldato tende l’arco

Ligure: o sordatto o tende l’erco
Italiano: io le darei ascolto, è una persona che tende a dire la verità

Ligure: mi ghe daieiva a mente, a l’é unna persoña ch’a tia à dî a veitæ
Italiano: quella vernice tende al verde

Ligure: quella vernixe a tia a-o verde
Italiano: potresti tenermi un attimo il bambino?

Ligure: ti peu miga tegnîme o figgeu pe un segondo?
Italiano: tienimi il cellulare e le chiavi, che voglio tuffarmi in mare!

Ligure: tëgnime o telefonin e e ciave, che veuggio bollâme into mâ!
Italiano: dove tieni le birre, in frigo?

Ligure: donde ti tëgni e bire, into frigo?
Italiano: tiene sempre il cellulare in tasca

Ligure: a tëgne delongo o telefonin inta stacca
Italiano: di sera è meglio tenere la finestra aperta

Ligure: a-a seia l’é megio tegnî o barcon averto
Italiano: gli ho chiesto se mi tengono un etto di salame fino a stasera

Ligure: gh’ò domandou se me tëgnan un etto de salamme fin à staseia
Italiano: i libri della biblioteca vanno tenuti bene

Ligure: i libbri da biblioteca beseugna tegnîli comme se deve
Italiano: i vicini mi hanno tenuto il gatto durante la mia assenza

Ligure: i vexin en stæti apreuvo a-o gatto tanto che no gh’ea
Italiano: non sono riuscito a tenere le lacrime

Ligure: no ò posciuo tegnîme o cento
Italiano: condurre un programma televisivo

Ligure: presentâ un programma de televixon
Italiano: tieniti al corrimano!

Ligure: tëgnite à l’arrembaggia!
Italiano: ti conviene tenere duro e non mollare adesso

Ligure: te conven tegnî bòtta e no mollâghe oua
Italiano: per mesi ha provato a tenere il piede in due scarpe, poi l’hanno scoperto

Ligure: pe di meixi o l’à provou à mangiâ da doe parte, dapeu l’an descoverto
Italiano: terrò in considerazione la tua proposta

Ligure: tegniò conto da teu propòsta
Italiano: in autostrada bisogna sempre tenere la destra

Ligure: in sce l’autostradda beseugna sempre tegnî a man drita
Italiano: in Inghilterra si tiene la sinistra

Ligure: in Inghiltæra se tëgne a man manciña
Italiano: la corda è in tensione

Ligure: a còrda a l’é in tenscion
Italiano: c’è una gran tensione per la visita del generale

Ligure: gh’é unna gran tenscion apreuvo a-a vixita do geneâ
Italiano: cavi dell’alta tensione

Ligure: cavi de l’erta tenscion
Italiano: tensione primaria, secondaria

Ligure: tenscion primmäia, segondäia
Italiano: essere tentato dal diavolo

Ligure: ëse tentou da-o diao
Italiano: hanno tentato la fuga

Ligure: an provou à scappâ
Italiano: il suo tentativo di scalare la montagna non è riuscito

Ligure: a seu tentativa de arrampinâse sciù pe-a montagna a no l’é arriescia
Italiano: è in terapia all’ospedale

Ligure: o l’é in cua à l’ospiâ
Italiano: dopo dieci anni, gli scienziati hanno terminato le loro ricerche

Ligure: dòppo dex’anni, i sciensiæ an terminou e seu reçerche
Italiano: hai terminato il lavoro che dovevi finire ieri?

Ligure: t’æ terminou o travaggio che t’aivi da finî vëi?
Italiano: i termini di un contratto

Ligure: e condiçioin de un contræto
Italiano: la Terra è il terzo pianeta del Sistema Solare

Ligure: a Tæra a l’é o terso planeta do Scistema Solare
Italiano: dopo mesi in mare, i marinai videro la terra

Ligure: dòppo di meixi in mâ, i mainæ an visto a tæra
Italiano: l’ubriacone è caduto per terra

Ligure: l’imbriægon o l’é cheito in tæra
Italiano: questa terra è perfetta per le vigne

Ligure: sta tæra a l’é perfetta pe-e vigne
Italiano: la Terra fa un giro intorno al Sole in un anno

Ligure: a Tæra a va d’in gio a-o Sô inte un anno
Italiano: la vedetta ha avvistato la terraferma

Ligure: a guardia a l’à avvistou a tæra ferma
Italiano: vieni, ci prendiamo un’aranciata in terrazza?

Ligure: vëgni, se piggemmo unna spremmua de çetron in sciâ terrassa?
Italiano: su quella terrazza ci coltiviamo i pomodori

Ligure: in sce quella fascia ghe cortivemmo e tomate
Italiano: ho messo le lenzuola ad asciugare sul terrazzo

Ligure: ò misso i lençeu à sciugâ in sciô poggiölo
Italiano: hanno organizzato la festa sul terrazzo condominiale

Ligure: an organizzou a festa in sciâ terrassa do casamento
Italiano: il terremoto di ieri notte ha svegliato tutto l’edificio

Ligure: o tæramòtto de vëi neutte o l’à addesciou tutto o palaçio
Italiano: il contadino irriga il terreno

Ligure: o contadin o l’irriga o terren
Italiano: chi è il proprietario di questo terreno?

Ligure: chi o l’é o propietäio de sto terren?
Italiano: la vita terrena e quella celeste

Ligure: a vitta in sciâ tæra e quella into çê
Italiano: la riforma ha cambiato l’organizzazione territoriale della provincia

Ligure: a reforma a l’à cangiou l’organizzaçion do territöio da provinsa
Italiano: il presidente vuole garantire l’integrità territoriale del paese

Ligure: o prescidente o veu garantî l’integritæ do territöio do paise
Italiano: la ministra della difesa ha proposto uno scambio territoriale

Ligure: a ministra da defeisa a l’à propòsto unno scangio de territöi
Italiano: sono stati accusati di terrorismo

Ligure: en stæti accaxonæ de terroriximo
Italiano: il tesoriere controlla entrate e uscite

Ligure: o tesoê o contròlla e intræ e e sciortie
Italiano: hanno esumato un tesoro

Ligure: an dessotterrou un tesöo
Italiano: la salute è un tesoro da proteggere

Ligure: a sanitæ a l’é un tesöo da avvardâ
Italiano: grazie, tesoro

Ligure: graçie, mottin d’öo
Italiano: ho sbattuto la testa contro il soffitto

Ligure: ò piccou co-a testa contra a soffita
Italiano: avere una testa sproporzionata

Ligure: avei unna testa stramesuâ
Italiano: cosa ti sei messo in testa?

Ligure: cöse ti t’ê misso inta testa?
Italiano: quando la ricetta dice che ci vuole uno spicchio d’aglio, io ce ne metto una testa

Ligure: quande a reçetta a dixe che ghe veu un spigo d’aggio, mi ghe ne metto unna testa
Italiano: vuoi giocare a testa e croce?

Ligure: ti veu zugâ à croxe e griffo?
Italiano: in gioventù mio zio era una testa calda

Ligure: quand’o l’ea zoeno mæ barba o l’ea unna testa cada
Italiano: per questa ricetta serve una testa d’aglio, tagliata a metà

Ligure: pe sta reçetta gh’é beseugno de unna testa d’aggio, taggiâ à meitæ
Italiano: hanno fatto a testa e croce per decidere cosa fare

Ligure: an fæto à croxe e griffo pe deçidde cöse fâ
Italiano: giochiamo a testa e croce?

Ligure: zughemmo a-o scrollin?
Italiano: non dare retta a suo marito, è una testa vuota e parla a vanvera

Ligure: no stâ à dâ a mente à seu maio, o l’é unna testa garba e o parla à stramesci
Italiano: ho preso una testata fortissima contro il soffitto

Ligure: ò dæto unna testâ fortiscima contra a soffita
Italiano: la testata della colonna ha un capitello in stile corinzio

Ligure: a testa da colònna a l’à un capitello de stilo corinçio
Italiano: siamo andati a pescare sulla testata del molo

Ligure: semmo anæti à pescâ in sciâ testa do meu
Italiano: ti chiamerò mercoledì per parlarne

Ligure: te ciammiò mäcordì pe parlâne
Italiano: copriti che fa freddo

Ligure: creuvite che l’é freido
Italiano: mi ha detto che non ti piace il salame

Ligure: o m’à dito ch’o no te piaxe o salamme
Italiano: ho una cosa da darti

Ligure: ò unna cösa da dâte
Italiano: mio nonno tifava per il Genoa

Ligure: mæ messiavo o tegniva co-o Zena
Italiano: il notaio ha timbrato il documento

Ligure: o scrivan o l’à bollou o documento
Italiano: questa ricetta non ha il timbro del medico

Ligure: sta reçetta a no l’à o bollo do mego
Italiano: gli antichi greci usavano il timo come incenso

Ligure: i antighi greghi addeuviavan o tumao comme inçenso
Italiano: il timo ha un sapore più delicato dell’origano

Ligure: o tumao o l’à un savô ciù delicou che a cornabuggia
Italiano: il capitano afferra saldamente la ruota del timone

Ligure: o capitanio o l’agguanta fòrte a reua do timon
Italiano: ho il timore che mi aggredisca

Ligure: ò a temmansa ch’o m’aggive
Italiano: vorrei tingere i capelli di un colore più chiaro

Ligure: vorrieiva tenze i cavelli de un cô ciù ciæo
Italiano: mi piace questo tipo di musica

Ligure: me piaxe sta qualitæ de muxica
Italiano: il titolo è stampato con un tipo molto grande

Ligure: o titolo o l’é stampou con un tipo assæ grande
Italiano: ieri un tipo ti ha cercato

Ligure: vëi un o t’à çercou
Italiano: che tipo tuo fratello!

Ligure: che figua teu fræ!
Italiano: non mi fido di quel tipo che continua a guardarci da lontano

Ligure: no me fio de quello leme ch’o continua à ammiâne da-a lontan
Italiano: aveva una capigliatura tipo anni ’20

Ligure: a l’aiva di cavelli à uso anni ’20
Italiano: i buoi trainano la treggia

Ligure: i beu tian a leza
Italiano: tirare i confetti agli sposi

Ligure: tiâ e çinque a-i sposoei
Italiano: anche se la tiro, la porta non si apre

Ligure: ben ch’â tio, a pòrta a no veu arvîse
Italiano: la bambina tirava la madre per la gonna

Ligure: a figgeua a tiava a moæ pe-a fada
Italiano: non tirarmi i capelli!

Ligure: no stâme à tiâ i cavelli!
Italiano: prima di stirare le lenzuola, occorre tirarle per bene

Ligure: primma de stiâ i lençeu, beseugna destendili ben ben
Italiano: quando si stizzisce, comincia a tirare imprecazioni

Ligure: quande ghe sata a bostica, o comensa à tiâ zu di tacchi
Italiano: tira avanti da sola con due figli piccoli

Ligure: a tia avanti da sola con doî figgi piccin
Italiano: lo hanno tirato dalla loro parte promettendogli un aumento

Ligure: l’an tiou da-a seu vòtta con promettighe un aumento
Italiano: se continui a bere così, tirerai le cuoia prima dei cinquant’anni!

Ligure: se ti væ avanti à beive coscì, ti tiæ o gambin primma di çinquant’anni!
Italiano: all’ultimo momento si è tirato indietro

Ligure: à l’urtimo momento o s’é fæto inderê
Italiano: mio zio è proprio un tirchio!

Ligure: mæ barba o l’é pròpio unna pigna!
Italiano: quel macellaio è sempre stato tirchio

Ligure: quello maxellâ o l’é stæto delongo pigoggioso
Italiano: prima di dormire, mi faccio sempre una tisana di fiori di tiglio

Ligure: primma de dormî, me fasso delongo un decheutto de scioî de tiggio
Italiano: è professore titolare di medicina

Ligure: o l’é professô titolare de mëxiña
Italiano: il titolo di medico mi spetta

Ligure: o titolo de mego o me tocca
Italiano: c’è un tizio sulla panchina che fa finta di leggere il giornale

Ligure: gh’é un in sciâ banchiña ch’o fa mostra de leze o giornale
Italiano: non toccare la sabbia coi piedi, potresti bruciarti

Ligure: no stâ à toccâ l’æña co-i pê, che ti te bruxi
Italiano: il cane morde, non lo toccate!

Ligure: ammiæ che o can o l’addenta, no stæ à toccâlo!
Italiano: i rami dell’albero sono così lunghi da toccare la finestra

Ligure: e ramme de l’erbo en mai tanto longhe che toccan o barcon
Italiano: non toccare i miei vestiti!

Ligure: no toccâme i vestî!
Italiano: il suo gesto mi ha toccato il cuore

Ligure: o gesto ch’o l’à fæto o m’à toccou o cheu
Italiano: giurò di non aver toccato la moglie

Ligure: o l’à zuou che a-a moggê o no gh’aiva misso e moen adòsso
Italiano: toccare un tasto

Ligure: sciaccâ un pommello
Italiano: guai a toccargli la famiglia!

Ligure: pe caitæ do Segnô, no stæghe à toccâ a famiggia!
Italiano: adesso mi tocca lavare i piatti

Ligure: oua me tocca lavâ i tondi
Italiano: voglio i soldi che mi toccano

Ligure: veuggio i dinæ che me pertocca
Italiano: tocca a te di giocare

Ligure: te pertocca à ti de zugâ
Italiano: quando ho saputo che avevo vinto il premio, ho toccato il cielo con un dito

Ligure: quand’ò sacciuo ch’ò guägno o premio, ò toccou o çê co-o dio
Italiano: mi ha tolto il fiato

Ligure: a m’à levou o sciou
Italiano: togliere e aggiungere

Ligure: levâ e azzonze
Italiano: senza togliere gli occhi dalla finestra

Ligure: sensa levâ i euggi da-o barcon
Italiano: si sono tolti il pane di bocca per i figli

Ligure: se son levæ o pan d’in bocca pe-i figgi
Italiano: togliere il lavoro a qualcuno

Ligure: privâ quarchedun do sò travaggio
Italiano: cerca di toglierti dai piedi quello scocciatore

Ligure: çerca d’allevate d’inte cheusce quello sciugacheu
Italiano: ora vi tolgo dai piedi quelle valige, scusatemi

Ligure: oua v’allevo d’inti pê quelle valixe, scusæme
Italiano: puoi togliere di mezzo quelle scatole?

Ligure: ti porriësci allevâ da mezo quelle scatoe?
Italiano: il prete era tollerante verso le altre religioni

Ligure: o præve o l’ea tollerante verso e atre religioin
Italiano: senza un po’ di tolleranza religiosa questa guerra non finirà mai

Ligure: sensa un pö de tolleransa religiosa sta guæra a no finià mai
Italiano: ho una grande tolleranza al dolore

Ligure: ò unna gran tolleransa a-o dô
Italiano: non tollero la presenza di quell’antipatica

Ligure: no compòrto a presensa de quella refuosa
Italiano: i muratori hanno tollerato il caldo

Ligure: i massachen an comportou o cado
Italiano: in una società democratica è fondamentale tollerare le opinioni altrui

Ligure: inte unna soçietæ democratica l’é fondamentale ammette i pai di atri
Italiano: i nuovi tombini in ghisa riportano lo stemma della città

Ligure: i neuvi tombin in ghisa pòrtan o stemma da çittæ
Italiano: i tombini sono intasati di foglie secche e l’acqua non defluisce

Ligure: i canaieu en ingoæ de feugge secche e l’ægua a no scoa
Italiano: a Natale giochiamo a tombola con tutta la famiglia

Ligure: à Dënâ zughemmo à l’ambo con tutta a famiggia
Italiano: è tombolato dalle scale e si è fatto male alla testa

Ligure: o l’é tombou zu pe-a scâ e o s’é fæto mâ a-a testa
Italiano: aveva un bel musino tondo

Ligure: o l’aiva un bello morin riondo
Italiano: ho comprato del tonno sott’olio

Ligure: ò accattou do tonno in adobbo
Italiano: abbassa il tono per favore, i vicini dormono

Ligure: asbascia o ton pe piaxei, i vexin dòrman
Italiano: lo strumento produceva un tono squillante

Ligure: l’instrumento o produxeiva un ton schillente
Italiano: l’anziana signora parlava con un tono dolce

Ligure: l’ançiaña scignoa a parlava con un ton doçe
Italiano: se non cambi tono, rischi di prenderti dei cazzotti

Ligure: se no ti cangi de ton, ti cointi à piggiâte di ficcòtti
Italiano: il tono del discorso mi ha preoccupato

Ligure: o tenô do descorso o m’à fæto preoccupâ
Italiano: è stata un po’ tonta a credergli

Ligure: a l’é stæta un pö sciòlla à creddighe
Italiano: non capisce niente, è proprio un tonto

Ligure: o no l’accapisce ninte, o l’é pròpio un sciòllo
Italiano: abbiamo sentito un topo correre in soffitta

Ligure: emmo sentio un ratto ch’o corriva in sciô soieu
Italiano: l’acqua di questo lago è torbida a causa del cementificio

Ligure: l’ægua de sto lago a l’é storbia pe caxon da fabrica de ciumento
Italiano: per far asciugare più velocemente il lenzuolo lo si può torcere

Ligure: pe fâ sciugâ ciù a-a spedia o lençeu se peu tòrsilo
Italiano: è di ferro, no puoi mica torcerlo!

Ligure: o l’é de færo, no ti peu miga stòrsilo!
Italiano: l’artigiano torce il filo d’argento con cura

Ligure: l’artexan o ceiga o fî d’argento con attençion
Italiano: il ramo si è torto sotto il peso della neve

Ligure: o rammo o s’é tòrto sott’a-o peiso da neive
Italiano: il contadino ha torto il collo a una gallina

Ligure: o contadin o l’à tiou o còllo à unna galliña
Italiano: provò a far luce con la torcia, ma era scarica

Ligure: o l’à provou à fâ luxe co-a pilla, ma a l’ea descarrega
Italiano: un libro di poesie in torinese

Ligure: un libbro de poexie in turineise
Italiano: il nostro vicino è una dottoressa torinese

Ligure: o nòstro vexin a l’é unna dottoa de Turin
Italiano: Torino è la capitale del Piemonte

Ligure: Turin a l’é a capitale do Piemonte
Italiano: torneremo in città fra qualche giorno

Ligure: torniemo in çittæ da chì à dötrei giorni
Italiano: vedi di tornare a casa sobrio!

Ligure: ammia ben de tornâ à casa sòbrio!
Italiano: appena torno da Milano ti faccio uno squillo

Ligure: comme vëgno inderê da Milan te daggo un ciammo
Italiano: la prossima volta che torni a Parigi mi compri un foulard di Hermès?

Ligure: unn’atra vòtta che ti væ à Pariggi ti m’accatti un foulard de Hermès?
Italiano: vorrei tornare ai vecchi tempi

Ligure: vorrieiva tornâ inderê a-i tempi antighi
Italiano: quando tornerete a trovarci a Savona?

Ligure: quande vegniei torna à trovâne à Saña?
Italiano: il dolore è tornato durante la notte

Ligure: o dô o l’é resegondou inta neutte
Italiano: mi sembra di essere tornata giovane

Ligure: me pâ d’ëse vegnua torna zoena
Italiano: dopo l’interruzione, è tornata sul tema principale

Ligure: dòppo l’interruçion, a l’à repiggiou o tema primmäio
Italiano: più tardi è tornato sul discorso

Ligure: ciù tardi o l’à repiggiou o descorso
Italiano: dopo anni di pausa, è tornata a suonare il violino

Ligure: dòppo di anni de pösa, a s’é missa torna à sunnâ o violin
Italiano: domani torniamo a visitare il museo

Ligure: doman vixitemmo torna o museo
Italiano: i conti non tornano, ci dev’essere un errore

Ligure: i conti no quaddran, ghe dev’ëse un errô
Italiano: con l’aria fresca è tornato in sé

Ligure: con l’äia fresca o l’é revegnuo
Italiano: dapprima ha alzato la voce, poi è tornata in sé

Ligure: a-a primma a l’à criou, dapeu a l’é vegnua in sæximo
Italiano: per fortuna è tornata in senno prima di firmare!

Ligure: ancon d’assæ ch’a l’é vegnua in sæximo avanti de firmâ!
Italiano: la cipolla cruda mi è tornata su dopo cena

Ligure: a çioula crua a m’é vegnua a-a goa dòppo çeña
Italiano: il toro è scappato dalla stalla

Ligure: o töo o l’é scappou d’inta stalla
Italiano: il torrente scorreva impetuoso dopo le piogge

Ligure: o riâ o strixellava d’asbrio apreuvo ch’o l’aiva ciuvuo
Italiano: butta il torso e tieni solo le foglie più tenere del cavolo

Ligure: caccia via o stronscio e tëgni solo e feugge ciù tenee do cöo
Italiano: ho mangiato la pannocchia di granturco e ho usato il torso per fare una pipa

Ligure: ò mangiou o spigo de granon e ò addeuviou o tanon pe fâghe unna pippa
Italiano: ho mangiato pure il torso della mela

Ligure: ò mangiou fiña o rosiggio do mei
Italiano: il nuotatore aveva un torso molto muscoloso

Ligure: o nuou o l’aiva un busto ben ben moscoloso
Italiano: quel maleducato ha buttato il torsolo per terra

Ligure: quello mäducou o l’à cacciou o rosiggio pe tæra
Italiano: la facciamo una torta con la marmellata d’arance?

Ligure: â femmo unna torta co-a confittua de çetroin?
Italiano: gli sposi hanno tagliato la torta

Ligure: i sposoei an taggiou a torta
Italiano: una torta di carciofi

Ligure: unna torta d’ardiciòcche
Italiano: la torta paradiso è un classico della colazione

Ligure: a torta scioccheriña a l’é un clascico da colaçion
Italiano: ho fatto la pasqualina con le uova

Ligure: ò fæto a pasqualiña co-e euve
Italiano: ho fatto una ricetta toscana

Ligure: ò fæto unna reçetta toscaña
Italiano: l’umorismo toscano ha rovinato questo paese

Ligure: l’umô toscan o l’à arroinou sto paise
Italiano: ho sentito dei colpi di tosse

Ligure: ò sentio di corpi de tossa
Italiano: la tosse è uno dei sintomi dell’influenza

Ligure: a tossa a l’é un di scintomi de l’influensa
Italiano: quei totani erano troppo duri, forse andavano cotti meno

Ligure: quelli tötani ean tròppo dui, fòscia anavan cheutti ciù pöco
Italiano: questa tovaglia era di mia nonna

Ligure: sta tovaggia a l’ea de mæ madonnâ
Italiano: il vento soffia tra le canne del canneto

Ligure: o vento o sciuscia tramezo a-e canne do canniou
Italiano: tra le quattro mura d’una stanza

Ligure: tramezo a-e quattro miage de unna stançia
Italiano: mi sono perso tra i vicoli del centro storico

Ligure: me son perso tramezo a-i carroggi da çittæ vegia
Italiano: i contrabbandieri parlavano tra loro a bassa voce

Ligure: i frouxadoî parlavan tra de lô co-a voxe bassa
Italiano: ha borbottato qualcosa tra sé e sé, poi se n’é andata

Ligure: a l’à mogognou quarcösa tra de lê, dapeu a se n’é anæta
Italiano: non saprei cosa scegliere tra Genova e Savona, mi piacciono entrambe!

Ligure: no savieiva cöse çerne tra Zena e Saña, me gustan tutte doe!
Italiano: allora ci sentiamo tra due settimane?

Ligure: aloa se sentimmo de chì à doe settemañe?
Italiano: tra 500 metri, svolta a sinistra

Ligure: de chì à 500 metri, gia in sciâ manciña
Italiano: tra una parola e l’altra la maestra starnutiva per via dell’allergia

Ligure: da unna poula à l’atra a meistra a stranuava pe caxon de l’allergia
Italiano: non starmi tra i piedi mentre cucino!

Ligure: no stâme inte cheusce tanto che coxiño!
Italiano: la banca dovrebbe mandarmi una lettera tra poco

Ligure: o banco o dovieiva mandâme unna lettia de chì à no guæi
Italiano: il traballamento dell’autobus era così forte che sono caduta per terra

Ligure: l’autobo o locciava mai tanto che son cheita in tæra
Italiano: questa sedia traballa, stai attento

Ligure: sta carrega a lòccia, stanni attento
Italiano: la casa sull’albero traballava al vento

Ligure: a casa in sce l’erbo a locciava into vento
Italiano: gli automobilisti hanno sentito traballare il ponte durante il terremoto

Ligure: i conduttoî an sentio locciâ o ponte durante o tæramòtto
Italiano: il soldato, ferito, traballava a ogni passo

Ligure: o sordatto, ferio, o locciava passo pe passo
Italiano: l’olio è traboccato e ha fatto un pasticcio

Ligure: l’euio o l’é straboccou e o l’à fæto un pacciugo
Italiano: la pentola stava per traboccare sul fornello

Ligure: a pugnatta a l’ea in scî pissi de straboccâ in sciô feugo
Italiano: il castello aveva un trabocchetto vicino al portone

Ligure: o castello o l’aiva un trabocchetto vexin a-o porton
Italiano: la lettera era un trabocchetto per farlo uscire di casa

Ligure: a lettia a l’ea unna gazibba pe fâlo sciortî d’in cà
Italiano: alla fine ha pagato caro per aver tradito la fiducia dei suoi amici

Ligure: in sciâ fin o l’à pagou cao pe avei tradio a confiansa di seu amixi
Italiano: si è tradita con il suo sorriso nervoso

Ligure: a s’é tradia co-o seu fattoriso nervoso
Italiano: la tradizione di famiglia

Ligure: a tradiçion de famiggia
Italiano: la tradizione degli antichi

Ligure: a tradiçion di antighi
Italiano: il nome della traduttrice compare in copertina

Ligure: o nomme da traduttoa o figua in sciâ covertiña
Italiano: lavora come traduttore dall’inglese al genovese

Ligure: o travaggia comme traduttô da l’ingleise a-o zeneise
Italiano: incaricare una traduzione

Ligure: incarregâ unna traduçion
Italiano: il porto registra un traffico intenso di merci

Ligure: o pòrto o registra un trafego intenso de mercançie
Italiano: è stato arrestato per traffico di droga

Ligure: o l’é stæto arrestou pe trafego de dröga
Italiano: il traffico è peggiorato moltissimo da quando hanno chiuso la strada principale

Ligure: o trafego o va ben ben pezo da ch’an serrou a stradda primmäia
Italiano: se parto dopo le otto e mezza, rischio di restare bloccato nel traffico mattutino

Ligure: se parto dòppo eutto e meza, cointo à arrestâ bloccou into trafego da mattin
Italiano: l’hanno trafitta con una lancia

Ligure: l’an trapassâ con unna lansa
Italiano: la notizia mi ha trafitto l’animo

Ligure: a neuva a m’à passou o cheu
Italiano: il trallalero è una forma di canto polifonico tipica di Genova

Ligure: o trallalero a l’é unna forma de canto polifònico tipica de Zena
Italiano: l’assistente aveva ordito una trama per svaligiare la cassaforte

Ligure: l’ascistente o l’aiva inmanegou un traghetto pe desvalixâ a casciafòrte
Italiano: mi racconteresti velocemente la trama del romanzo?

Ligure: ti me contiësci a-a spedia a stöia do romanso?
Italiano: mio padre mi ha tramandato questa tradizione

Ligure: mæ poæ o m’à tramandou sta tradiçion
Italiano: cos’è che trami lì da sola?

Ligure: cöse l’é che t’inmaneghi lì da sola?
Italiano: perché fate tutto questo trambusto?

Ligure: percöse fæ tanto sciato?
Italiano: l’ho conosciuta tramite mia cugina

Ligure: l’ò conosciua pe mezo de mæ coxa
Italiano: la preghiera è il tramite tra Dio e l’uomo

Ligure: a preghea a l’é o sentê tra o Segnô e i òmmi
Italiano: son andato a guardare il tramonto col mio ragazzo dalla scogliera

Ligure: son anæto à ammiâ o chinâ do sô co-o mæ galante da-a scuggea
Italiano: abbiamo diviso il trancio di pizza in due

Ligure: emmo scompartio a fetta de pissa inta doî
Italiano: cuoci il trancio di pesce in padella con un filo d’olio

Ligure: cheuxi a rela de pescio inte unna poela con un fî d’euio
Italiano: nel contratto era nascosto un tranello

Ligure: into contræto gh’ea ascoso unna gazibba